Guess who's back! Back again! Cine i-a scris Simonei Halep după anunțul că va juca la Miami Open 2024
Veste mare pentru fanii Simonei Halep.
La doar două zile după ce TAS i-a redus pedeapsa de la patru ani la nouă luni, Simona Halep a anunțat că va juca la puternicul turneu din Florida, Miami Open.
Anunțul a fost făcut joi seara de constănțeancă pe pagina de Instagram, iar informția a fost primită cu diverse reacții de bucurie de urmăritori.
Tip carismatic și mereu un susținător al Simonei, Darren Cahill a reacționat imediat pe pagina dublei campioane de Grand Slam.
"Haide, Simo!", a scris australianul pe Instagram, la postarea prin care Halep anunța că a acceptat invitația oficialilor de la Miami Open.
"Sunt încântată să vă anunț că voi reveni în circuitul WTA peste două săptămâni, la Miami Open. Le mulțumesc organizatorilor turneului pentru că mi-au oferit această oportunitate. Abia aștept să revin pe teren și să concurez. Ne vedem în curând!", a transmis Simona Halep pe contul personal de Instagram.
Urmăriți SPORT.RO și pe Google News